cyanic-selkie/wikianc huggingface dataset:
Խիզախ կինը
Համաշխարհային ցուցադրություն
Կատեգորիա:Բրազիլական հեռուստասերիալներ
Գյոկ Տամպտու
Գյոկ Տամպտու, լեռ Փոքր Կովկաս լեռնահամակարգում, Ղազախի շրջանում ։
Ծանոթագրություններ
Կատեգորիա:Ադրբեջանի լեռներ Կատեգորիա:Ղազախի շրջան
Դիդիե Ռաուլ
Դիդե Ռաուլ (Didier Raoult, ), ֆրանսիացի բժիշկ-վարակաբան, մանրէաբան։ Նա և իր անձնախումբը հայտնաբերել են  ավելի քան վաթսուն նոր տեսակի վիրուսներ, այդ թվում՝ միմիվիրուսը։  Աշխարհի 99  հայտնի մանրէաբաններից  և 73 ամենաբարձր վարձատրվող ֆրանսիացի գիտնականներից մեկն է, Կու տենդ և Վիպլայի հիվանդության  աշխարհի առաջատար մասնագետներից  է։
Նրա անունը տեղ է գտել աշխարհի 400 ամենամեջբերված բժիշկների ցանկում։
Կենսագրություն
Ծնվել է 1952 թվականին Դակարում՝ զինվորական բժշկի և բուժքրոջ ընտանիքում։ 1961 թվականին ընտանիքի հետ տեղափոխվել է Մարսել։ 1970 թվականին ծառայության է անցել նավատորմում։ Սկզբից նա ցանկանում էր դառնալ մանկաբարձ, սակայն ընտրեց իր պապի մասնագիտությունը՝ վարակաբան ։ 1982 թվականին ամուսնացել է մասնագիտությամբ  հոգեբան Նատաշա Քայի հետ, երեք երեխայի հայր է ։ Սովորել է բժշկական դպրոցում, օրդինատուրան ավարտելուց հետո ստացել է բժշկի կոչում։ Որոշ ժամանակ իր մասնագիտությամբ աշխատել է Տահիտի կղզում, որտեղ էլ մասնագիտացել է վարակիչ հիվանդությունների ոլորտում։ Այնուհետև աշխատել է ԱՄՆ-ում։
1983 թվականին Մարսելի Hôpital de la Timone հիվանդանոցում հիմնել է ինֆեկցիոն լաբորատորիա։ Այդ լաբորատորիայում աշխատում էին մոտ 200 մարդ, որոնց մեջ կային 86 գիտնական և բժիշկ, որոնք տարեկան միջին հաշվով տպագրում էին  325 բժշկական  հոդված և ներկայացնում էին  ավելի քան 50 արտոնագիր։
73 միլիոն եվրո դրամաշնորհ է ստացել և 2017 թվականին Մարսելում բացել  «Institut Hospitalo Universitaire Méditerranée» ինֆեկցիոն ինստիտուտը, որտեղ զբաղվում է վարակիչ հիվանդությունների ուսումնասիրությամբ, ախտորոշմամբ, հետազոտական և ուսուցողական գործունեությամբ։
Հիմնական հայտնագործություններ
Պրոֆեսոր Ռաուլի թիմն առաջինն էր, որը հայտնաբերեց հսկա չափսերի վիրուսներ, 2003 թվականին հանդիսացել է միմիվիրուս տեսակի վիրուսի բացահայտման համահեղինակ։ Ռաուլի հայտնաբերած հսկա վիրուսների շարքին են պատկանում նաև  «Marseillevirus» և «Faustoviruses» վիրուսները։
Մեծ ավանդ է ներդրել ռիկետսիաների ուսումնասիրության գործում։ Սովորել է ռիկետսիաներ բուծել։ Հայտնաբերել է, որ նրանք փոխանցվում են ոջիլների, լվերի, տզերի, իսկ որոշ տեսակներ՝ մոծակների  միջոցով։ Նրա խումբն առաջինն էր, որոշել է  «Bartonella» բակտերիաների ծագումը էնդոկարդիտի զարգացման ժամանակ։ Մշակել է ԿՈՒ տենդի ախտորոշման և բուժման  գործուն միջոցներ։ Աշխարհում առաջին անգամ նրա լաբորատորիայում  են բուծել «Tropheryma whipplei»  բակտերիան, որը հանդիսանում է Ուիպլի հիվանդության հարուցիչը։ Անց է կացրել հետազոտություններ, որոնք թույլ են տվել ստեղծել Ուիպլի հիվանդության բուժման նոր արդյունավետ մեթոդներ։
Նրա լաբորատորիան աշխատում է պալեոմիկրոմիկրոբիոլոգիայի ոլորտում։ Նրա թիմը մշակել է ԴՆԹ-ի լուծազատման յուրօրինակ մեթոդ՝ վաղուց մահացած մարդու ատամի պուլպիտից, որով որոշել են, որ  18-րդ դարի Մարսելի ժանտախտի համաճարակի պատճառ է հանդիսացել նաև   «Yersinia pestis»  բակտերիան, ինչը նաև 14-րդ դարի համաճարակի պատճառն է եղել։ Դիդիե Ռաուլի թիմը ցույց է տվել նաև, որ Հուստինյանոսի ժանտախտը  նույնպես կապված է եղել «Yersinia pestis» բակտերիայի հետ։ Այս մեթոդները հնարավորություն են տվել բացահայտել Նապոլեոնի բանակի զինվորների մահվան պատճառները՝ Ռուսաստանից նահանջելու ժամանակ, երբ հետազոտվել են Վիլնյուսում հայտնաբերված զանգվածային գերեզմանոցները։
1999 թվականից նրա լաբորատորիան բացահայտել է բակտերիա 24-ի գենոմը։
2019-20-ի կորոնավիրուսային համաճարակի ընթացքում պաշտպանել է կորոնավիրուսի դեմ հիդրօքսիքլորոքինի կիրառումը ։
Արտաքին հղումներ
Կատեգորիա:Պատվո լեգեոնի շքանշանի սպաներ Կատեգորիա:Գիտնականներ այբբենական կարգով Կատեգորիա:Ֆրանսիացի բժիշկներ Կատեգորիա:Ֆրանսիացի մանրէաբաններ
Բոյուք Գյունեյ (լեռ)
Բոյուք Գյունեյ, լեռ Հայկական լեռնաշխարհում, Արսիան-Սողանլու լեռնահամակարգում, Կուր գետի վերին հոսանքում Խևա գավառից արևմուտք ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ
Ուիլյամ Հենրի Փլեյֆեր
Կենսագրություն
Ուիլյամ Հենրի Փլեյֆերը ծնվել է Լոնդոնում` Ջեսի Գրահամի և Ջեյմս Փլեյֆերի ընտանիքում ։ Նրա հայրը նույնպես ճարտարապետ էր, իսկ հորեղբայրներն էին մաթեմատիկոս Ջոն Փլեյֆերը և տնտեսագետ, վիճակագրական գրաֆիկայի ռահվիրա Ուիլյամ Փլեյֆերը։ Հոր մահից հետո Ուիլյամ Հենրիին ուղարում են Էդինբուրգ` սովորելու հորեղբոր` Ջոն Փլեյֆերի մոտ։ 1809 թվականին Ուիլյամ Հենրի Փլեյֆերը ավարտում է Էդինբուրգի համալսարանը ։ Նրա լավագույն աշխատանքներից երկուսը` Շոտլանդիայի ազգային պատկերասրահն ու Շոտլանդական թագավորական ակադեմիայի նեոդասական շենքերը, գտնվում են Էդինբուրգի կենտրոնում։ Փլեյֆեր նախագիծը, որն ավարտվել է 2004 թվականին, երկու պատմական շենքերը միավորել է ստորգետնյա կապով։
1830-ական թվականներին Փլեյֆերը բնակվել է Էդինբուրգի արևմտյան մասում գտնվող հեղինակավոր Moray Estate-ում ։
Փլեյֆերը միացել է Շոտլանդիայի ազատական եկեղեցու 1843 թվականի պառակտումներին ` կորցնելով եկեղեցու բակում թաղվելու իրավունքը։
Փլեյֆերը մահացել է Էդինբուրգում 1857 թվականի մարտի 19-ին և թաղված է Էդինբուրգի Դին գերեզմանատան արևմտյան պատում, որտեղ նա նախագծել է մի շարք հուշարձաններ, այդ թվում` Լորդ Ջեֆրիի հուշարձանը։
Արտաքին հղումներ
Կատեգորիա:Շոտլանդացի ճարտարապետներ Կատեգորիա:Էդինբուրգի համալսարանի շրջանավարտներ
Ֆոնկուվերտ (Օդի գավառ)
Ֆոնկուվերտ (Fontcouverte), համայնք Ֆրանսիայի Օկսիտանիա մարզի Օդ գավառում :
Բնակչությունը 2008 թվականի դրությամբ կազմում է 563 մարդ, բնակչության խտությունը` 56.47 մարդ/կմ²: Բնակավայրը զբաղեցնում է 9.97 կմ² տարածք:
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 28 կմ արևելք:
Բնակչություն
Բնակչության քանակը ըստ տարիների
Տնտեսություն
2010 թվականին ուներ 319 աշխատունակ (15-64 տարեկան) բնակիչ, որոնցից ակտիվ էին 232-ը, իսկ ոչ ակտիվները` 87: Ակտիվության ցուցանիշը կազմում է 72,7 %: 232 աշխատունակ մարդկանցից աշխատել է 207 անձ (113 տղամարդ և 94 կին): Գործազուրկ են եղել 25 անձ (13 տղամարդ և 12 կին): 87 անաշխատունակներից 23-ը եղել են աշակերտներ կամ ուսանողներ, 35-ը` թոշակառուներ, իսկ 29-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գյոմուր (հանքային աղբյուր)
Գյոմուր, հանքային աղբյուր Նախիջևանի Ինքնավար Հանրապետության Շահբուզի շրջանում, Գյոմուր գյուղից մետ 2 կմ հեռաավորության վրա ։
Ծանոթագրություններ
Կատեգորիա:Հանքային աղբյուրներ Կատեգորիա:Ադրբեջանի աղբյուրներ
Ալեմ
Ալեմ (ֆր.՝ Alem, իրական անունը՝ Մայել Գայոոդ, ֆր.՝ Mael Gayaud, ), ֆրանսիացի հայտնի բիթբոքսեր, երաժիշտ։
Ծնվել է երաժիշտների ընտանիքում։ 6 տարեկան հասակում սկսել է ցուցադրել երաժշտական որակները՝ կիթառ նվագելով։ 11 տարեկան հասակում նրան սկսում են հետաքրքրել դրամ-մեքենաները (անգլ.՝ drum-machine) և բիթբոքսը։ Ալեմի եղբայրը պնդում էր, որ Ալեմը, 2006 թվականին արդեն տիրապետում էր բիթբոքսի բազային տվյալներին։ Սովորել է Ֆրանսիայի Լիոն քաղաքի «Lycée privé du Guiers - Val d'Ainan» լիցեյում։ Ունի մի շարք համաշխարհային նվաճումներ, դրանք են՝ Բիթբոքսի աշխարհի չեմպիոն (2015), Բիթբոքսի աշխարհի թիմային չեմպիոն (2015), Բիթբոքսի Ֆրանսիայի չեմպիոն (2013), Բիթբոքսի Ֆրանսիայի թիմային չեմպիոն (2013): Աշխարհի չեմպիոն դառնալուց հետո, նա, մինչ այսօր, կատարում է համաշխարհային շրջագայություններ, հանդիպում է տարբեր երկրների բիթբոքս-ներկայացուցիչների հետ, կատարում է փորձի փոխանակում և անցկացնում է դասընթացներ։
Արտաքին հղումներ
Կատեգորիա:Ֆրանսիայում ծնվածներ Կատեգորիա:Ֆրանսիացի երաժիշտներ Կատեգորիա:Բեմական կեղծանուններ
Յոն Քաջ
Յոն Քաջ (Յոան) (Ioan Viteaz), Յոան Հայ (հակառակորդները կոչել են նաև Անգութ, Ահարկու, ), զորավար, քաղաքական գործիչ, Մոլդովայի հոսպոդար 1572 թվականից։ Շտեֆան Մեծի և լեհահայ Սերեբկովիչի գերդաստանի շառավիղ։ 1551 թվականին փորձել է տիրանալ Մոլդավական իշխանության գահին։ 1560-ական թվականների կեսին թուրքական կառավարությունը նրան աքսորել է Հռոդոս, բայց հետագայում, դժգոհ լինելով Մոլդովայի իշխանի լեհական կողմնորոշումից, Յոն Քաջին է հանձնել իշխանական գահը։ Յոն Քաջը դաժանորեն ճնշել է նախկին իշխանի գլխավորությամբ իր դեմ պայքարող բոյարների խռովությունները, ստրատեգիական նպատակով մայրաքաղաքը Սուչավայից տեղափոխել Յասսի (Յաշ), Մոլդովային միացրել Խոտինի բերդը, ստեղծել իշխանական խորհուրդ, բռնագրավել վանքապատկան կալվածները, իր պատկերով կտրել պղնձյա դրամ, մանր հողատեր գյուղացիներից հավաքագրել ուժեղ բանակ։ ժողովուրդը Յոն Քաջին տվել է «Մոլդովայի հայր» պատվանունը։ Երկիրն ամրապնդող այդ քաղաքական, տնտեսական և ռազմական միջոցառումներից հետո, Յոն Քաջը մերժել է Սելիմ II սուլթանի պահանջը՝ կրկնապատկելու վճարվող հարկերը, և փորձել է եվրոպական տերությունների դաշնակցություն ստեղծել օսմանյան Թուրքիայի դեմ։ Դնեպրի կազակներից ստանալով ռազմական օգնություն՝ Յոն Քաջը 1574 թվականի ապրիլին Ժիլիշտե գյուղի մոտ ջախջախել է սուլթանի հրամանով Մոլդովա ներխուժած Նիկոպոլի սանջակի փաշայի, Վալաքիայի և Տրանսիլվանիայի իշխանների միացյալ ուժերը, մտել է Վալաքիա և գրավել Բուխարեստը, ապա Լրպուշնայի, Տիգինայի (Բենդերի) և Աքքերմանի մոտ պարտության մատնել օգնության եկած թուրքական զորքերին։ Սակայն Սելիմ II-ը նրա դեմ է հանել Ռումելիի բեկլարբեկ Ահմեդ փաշային և Ղրիմի խանի եղբայր Ադիլ Գիրեյին, որոնց 200 հազարանոց բանակի դեմ, 1574 թվականի հունիսին Կահալ լճի մոտ կայացած արյունահեղ ճակատամարտից հետո, Յոն Քաջը ստիպված նահանջել է Ռոշկան։ Հավատալով թշնամու կեղծ երդմանը՝ Յոն Քաջը ներկայացել է օսմանյան զորաբանակի հրամանատարի վրանը և դաշունահարվել։ Յոն Քաջի կյանքին ու գործունեությանն է նվիրված Բ․ Պ․ Հաշդեուի «Յոան իշխան Ահարկու» (1865, ռում․) մենագրությունը։ Յոն Քաջի կերպարը մարմնավորվել է գեղանկարչության (Գ․ Լաբին), քանդակագործության (Մ․ Բուտուրոյու, Զ․ Մեդրեա), երաժշտության (Դ․ Դումիտրեսկու), գրականության (Է․ Կամելար, Մ․ Ժոլդկա) մեջ։
Գրականություն
Կատեգորիա:Զորավարներ Կատեգորիա:Քաղաքական գործիչներ
Ստիմփալոսյան թռչուններ
Ստիմփալոսյան թռչուններ (Στυμφαλίδες ὄρνιθες), հին հունական դիցաբանական գիշատիչ թռչուններ, որոնք ապրում էին Արկադիայի Ստիմփալոս քաղաքում։ Նրանց կերակրում էր Արեսը, ունեին պղնձե ճանկեր և կտուցներ, իսկ փետուրները բրոնզից էին։ Թռչունները հարձակվում էին և՛ մարդկանց, և՛ կենդանիների վրա։ Նրանց ամենաահեղ գործիքներն իրենց փետուրներն էին, որոնք թռչունները նետերի պես թափում էին գետնին։ Նրանք ուտում էին շրջապատի բերքը, և ըստ ավանդության, նաև` մարդկանց։
Հերակլեսի 3-րդ սխրանքը
Էվրիսթևսի հանձնարարությամբ Հերակլեսը պետք է հաղթեր Ստիմփալյան թռչուններին, որոնք գրեթե ամայացրել էին Արկադիայի Ստիմփալոս քաղաքի շրջակայքը։ Այդ դժվարին հանձնարարությունը կատարելու գործում Հերակլեսին օգնության է հասնում Աթենասը։ Նա Հերակլեսին երկու պղնձե ծնծղա է տալիս և հրամայում կանգնել բարձր լեռան վրա ու հարվածել ծնծղաներին, իսկ երբ հայտնվեին թռչունները՝ նետահարել նրանց։ Դյուցազն իր մահաբեր նետերով նետահարում է թռչուններին և կոտորում նրանց ։ Ողջ մնացած թռչունները հեռանում են դեպի Էվքիսյան Պոնտոս և այլևս չեն վերադառնում։
Պիսանդրոսի համաձայն, Հերակլեսը նրանց չի կոտորել, այլ ցրել է կրոտալների (ճչանակ) ձայնով։ Հերակլեսի հետ կռվում կենդանի մնացած թռչուններ թողնում են Հունաստանը` հեռանալով դեպի Սև ծովի ափերը։
Արգոնավորդներ
Թռչունները թռել են Պոնտոսի Արետիադու կղզի (Կերասունի մոտ) և հարձակվել արգոնավորդների վրա ։ Երբ արգոնավորդները ժամանել են Դիյու կղզի, թռչունները սկսել են նետել իրենց փետուրները։ Ֆինեոսի խորհրդով, նրանք վերցրել են վահաններն ու նիզակները և կուրիտեսների նման իրենց աղմուկով քշել նրանց ։ Ենթադրաբար բախումը տեղի է ունեցել Արեյա կղզում ։
Ֆենտեզի
Ստիմփալոսյան թռչունները Բորիս Արկադևիչի «Աստվածային աշխարհ» գրքում ներկայացված են որպես արծվառյուծ մուտանտներ, որոնք ժամանել են պատմական այլընտրանքային տիեզերքից։
Ծանոթագրություններ
Կատեգորիա:Հին հունական դիցաբանության էակներ Կատեգորիա:Դիցաբանական թռչուններ
Գրիգորե Վիերու
Գրիգորե Վիերու (Grigore Vieru, 14 փետրվարի, 1935, Պերերիտա, Խոտինի գավառ, Բեսարաբիա, Ռումինիայի թագավորություն - 18 հունվարի, 2009, Քիշնև, Մոլդովա), մոլդովացի բանաստեղծ։
Վաղ տարիներ
Գրիգորե Վիերուն ծնվել է 1935 թվականի փետրվարի 14-ին Բեսարաբիայում՝ Խոտինի գավառի Պերերիտա գյուղում (ներկայում՝ Բրիչանիի շրջան Մոլդովայի Հանրապետություն)՝ Պավել և Եվդոկիա Վիերուների ընտանիքում։ Եղել է ընտանիքի միակ երեխան, որ կենդանի է մնացել։
Հայրենի գյուղի դպրոցում յոթերորդ դասարանն ավարտելուց հետո Գրիգորե Վիերուն կրթությունը շարունակել է Լիպկանի քաղաքի երկրորդ միջնակարգ դպրոցում։ Ուսանողական տարիներին՝ 1957 թվականին, տպագրվել է նրա առաջին գիրքը՝ «Alarmă» («Տագնապ»), որում ընդգրկված էին բանաստեղծություններ մանուկների համար։
1958 թվականին ավարտել է Իոն Կրյանգեի անվան պետական մանկավարժական համալսարանի պատմության ու բանասիրության ֆակուլտետը։ Նույն թվականին որպես խմբագիր աշխատանքի է ընդունվել «Լենինյան կայծ» թերթում։
1959 թվականի հունիսի 8-ին Գրիգորե Վիերուն ամուսնացել է Ռաիսա Նակուի հետ։ 1960 թվականի հունիսի 16-ին ծնվել է նրանց որդին, ում անվանել են Թեոդոր։
Ստեղծագործական գործունեություն
Որպես խմբագիր՝ Գրիգորե Վիերուն աշխատել է «Մոլդովական գիրք» հրատարակչությունում, որտեղ լույս են տեսել նրա մանկական բանաստեղծությունների երկու ժողովածուները՝ «Făt-Frumos curcubelul» և «Bună ziua, fulgilor!»: 1963 թվականին հրատարակվում է մանկական բանաստեղծությունների «Mulţumim pentru pace» («Շնորհակալություն խաղաղության համար») ժողովածուն և բանաստեղծությունների, երգերի ու հեքիաթների «Făguraşi» ժողովածուն։
1965 թվականի հունիսի 19-ին ծնվում է Գրիգորե Վիերուի երկրորդ որդին՝ Քելինը։ 1967 թվականին բանաստեղծն արժանանում է Մոլդավիայի կոմերիտմիության Բորիս Գլավանի անվան մրցանակի։ 1968 թվականին լույս է տեսնում նրա ռուսերեն բանաստեղծությունների ժողովածուն՝ «Քո անունը» («Имя твоё»), որ արժանանում է հանրապետության գրաքննադատների բարձր գնահատականին։
1973 թվականին Գրիգորե Վիերուն խորհրդային գրողների պատգամավորության կազմում այցելել է Ռումինիա, հանդիպել ռումինական «Secolul XX» («XX դար») թերթի խմբագիրների հետ։ Հետագայում լույս են տեսել «Մամա» (բանաստեղծություններ, 1975), նախադպրոցականների համար նախատեսված «Albinuţa» («Մեղու») (1980), «Fiindcă iubesc» («Որովհետև սիրում եմ», բանաստեղծություններ, 1979) գրքերը։
1984 թվականին «Մելոդիա» ընկերության «Դիսկոակումբ» շարքում հրատարակվեց Անատոլի Կիրիյակի՝ Գրիգորե Վիերուի բանաստեղծությունների հիման վրա գրված երգերի ժողովածուն, որում ընդգրկված էին Սիլվիա Կիրիյակի, Սոֆիա Ռոտարուի, Շտեֆան Պետրակեի և Անաստասիա Լազարյուկի կատարումները։ Գրիգորե Վիերուի բանաստեղծությունների հիման վրա գրված մի շարք երգեր («Adio», «Amor», «Молодость-цветок», «Песня о моей жизни», «Нежная мелодия», «Романтика») կատարել է Սոֆիա Ռոտարուն ։
Գրիգորե Վիերուի բանաստեղծությունների հիման վրա երգեր են գրել մոլդովացի կոմպոզիտորներ Զլատա Տկաչը, Յան Ռայբուրգը, Պյոտր Տեոդորովիչը, Դավիդ Գերշֆելդը, Ալեքսանդր Մուլյարը, Եվգենի Դոգան, Սոլոմոն Շապիրոն, Դմիտրի Գեորգիցեն, Պավել Ռիվիլիսը, Յուլիա Ցիբուլսկայան, Սեմյոն Լունգուլը, Մարկ Կոպիտմանը, Վասիլի Զագորսկին, Իոն Ալդյա-Տեոդորովիչը։
Քաղաքական գործունեություն
1980-ական թվականների վերջին Գրիգորե Վիերուն դարձել է Ռումինիայի ու Մոլդավիայի միավորման համար պայքարող շարժման ակտիվ գործիչներից մեկը։ 1989 թվականին ընտրվել է Մոլդովական ԽՍՀ ժողովրդական պատգամավոր։ Մասնակցել է Քիշնևում անցկացվող բազմաթիվ ցույցերի։
2001 թվականից հետո անցել է իշխող Կումինիստների կուսակցության ընդդիմության շարքերը ։
Մահ
2009 թվականի հունվարի 15-ի՝ լույս 16-ի գիշերը Գրիգորե Վիերուն ավտովթարի է ենթարկվել Յալովենի շրջանի Դենչեն գյուղից ոչ հեռու՝ Բեսարաբյասկա-Քիշնև ավտոճանապարհին. նա եղել է «Ժոկ» ազգային պարերի ազգային ակադեմիական անսամբլի տնօրենի տեղակալ Գեորգի Մունտյանուի վարած թեթև մարդատար մեքենայի ուղևորը։ Որպես վթարի պատճառներ Քիշնևի ոստիկանությանը նշել է արագության գերազանցումն ու վարորդի հոգնածությունը ։
Գրիգորե Վիերուն տեղափոխվել է Քիշնևի շտապօգնության հիվանդանոց, որտեղ մահացել է 2009 թվականի հունվարի 18-ի գիշերը՝ ժամը 1:20 ։ 2009 թվականի հունվարի 20-ը Մոլդովայում հայտարարվել է սգո օր ։
Գրիգորե Վիերուն թաղվել է Քիշնևի Կենտրոնական (Հայկական) գերեզմանատանը ։
Հիշատակ
Քիշնևում Գրիգորե Վիերուի անվամբ կոչվել է պողոտա, իսկ Դասականների ծառուղում տեղադրվել է նրա կիսանդրին։ 2010 թվականի օգոստոսի 31-ին բանաստեղծի կիսանդրին տեղադրվել է Ստրաշենիում։ Վիերուի հուշարձան է տեղադրված նաև Բուխարեստում։
Արտաքին հղումներ
Կատեգորիա:Մոլդովացի բանաստեղծներ Կատեգորիա:Ավտոճանապարհային վթարներից զոհվածներ Կատեգորիա:20-րդ դարի բանաստեղծներ Կատեգորիա:Խորհրդային բանաստեղծներ Կատեգորիա:Անձինք նամականիշերի վրա Կատեգորիա:Բանաստեղծներ այբբենական կարգով
Կորել է Պետյա աքաղաղը
Կորել է Պետյա աքաղաղը (Пропал Петя-петушок), խորհրդային կարճամետրաժ նկարված մուլտֆիլմ այն մասին, թե ինչ վտանգավոր է չլսող լինելը։
Սյուժե
Գլխավոր հերոսը փոքրիկ և շատ հետաքրքրասեր ճուտիկ Պետյան է։ Նրան այնքան էր հետաքրքրում շրջակա աշխարհը, որ նա հաճախ էր իր մայրիկ-հավիկից և քույրիկ-ճուտիկներից հեռանում։ Մի անգամ նա այնքան է տարվում մի գեղեցիկ թիթեռնիկին հետապնդելով, որ ամբողջովին մենակ է մնում խիտ, մութ անտառում։ Հավիկը, տեսնելով, որ իր ճուտիկներից մեկը պակասում է, մյուսներին թողնում է պատասխանատու բադիկի հսկողության տակ, իսկ ինքը գնում է որոնելու կորածին։ Անտառի միջով թռչող ագռավը նախ տեսնում է ճուտիկին` դաշտում, այնուհետև հավին, որը հուսահատորեն փորձում էր գտնել նրան։ Պատահաբար հիմար թռչունը պատմում է այս մասին խորամանկ աղվեսին։ Շիկակարմիր գիշատիչը շատ ուրախանում է և անմիջապես շտապում է անտառ` նախ ճուտիկին, այնուհետև` մայրիկ-հավիկին գտնելու և ուտելու համար։ Մինչ աղվեսը և հավն ամբողջ անտառում փնտրում էին ճուտիկին, նա ինքնուրույն քայլում էր արահետով և տխրում էր։ Ամենից շատ նա ուզում էր տուն վերադառնալ` մոր և քույրերի մոտ։ Բայց նա գաղափար չուներ, թե ուր գնա, որպեսզի դուրս գար մութ անտառից։ Բարեբախտաբար, փոքրիկ աքաղաղի ճանապարհին երկու ընկերներ են հանդիպում` ուրախ գորտն և ուշիմ մուկը։ Նրանք օգնում են, որ նա թաքնվի նենգ աղվեսի հետապնդումից։ Գորտը ճուտիկին իր մեջքի վրա տեղափոխում է անտառային գետակի մյուս կողմը, իսկ մկնիկը սոված աղվեսին քշում է բարձր, ծակող սուլոցով։ Այնուհետև ընկերները ճուտիկին պաշտպանում են անձրևից մկնիկի բնի մեջ, և այնտեղ նա սպասում է իր մայրիկին։ Հավը նախատում է հետաքրքրասեր փոքրիկին անհնազանդության համար և պատվիրում է այլևս այդպես չանել։ Դրանից հետո մայրն ու որդին ապահով կերպով հասնում են այն տունը, որտեղ հայրիկ աքաղաղը և հավերը սպասում էին նրանց։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Խորհրդային մուլտֆիլմեր Կատեգորիա:1986 մուլտֆիլմեր Կատեգորիա:Վլադիմիր Արբեկովի մուլտֆիլմեր Կատեգորիա:Մուլտֆիլմեր թռչունների մասին
Աղվեսն ու ագռավը (ժողովրդական հեքիաթ)
Աղվեսն ու Ագռավը, հայկական ժողովրդական հեքիաթ։
Սյուժե
Աղվեսն ուզում էր ագռավին բռնել, բայց չէր ստացվում։ Ձևացնում է, թե սատկած է, ագռավն էլ մտածելով, որ սատկած է, մոտենում է։ Աղվեսը ցատկում է և բռնում ագռավին։ Ագռավը նրան աղերսում է, որ իրեն խորովի և ուտի, միայն թե իրեն ժայռից չգլորի, որովհետև իր պապը այդ ժայռից է գլորվել ու կտոր-կտոր եղել։ Աղվեսը դա լսելուն պես ագռավին ժայռից ցած է գլորում։ Ագռավն էլ թռչում գնում է։ Նա մի ուրիշ ժայռի ծայրից աղվեսին կանչում է. «Հիմար աղվես, ա՛յ, այդպես քեզ կխաբեմ» ։
Մեկնաբանություն
Հեքիաթը պատմում է երկու խորամանկ կենդանիների մասին։ Իր խորամանկությամբ հայտնի աղվեսը խաբեությամբ բռնում է ագռավին, սակայն չէր կարող մտածել, որ ագռավն իրենից էլ խելացի կլինի։ Այս հեքիաթում ավելի խորամանկը հաղթում է խորամանկին։
Կերպարն այլ ստեղծագործություններում
Աղվեսի ու ագռավի խորամանկ կերպարները տարածված են տարբեր ժողովուրդների հեքիաթներում։ Հայ գրականության մեջ նրանք Աթաբեկ Խնկոյանի «Աղվեսն ու ագռավը» հայտնի առակի հերոսներն են ։ Նույն առակը վերամշակել է նաև ռուս առակագիր Իվան Կռիլովը։
Արտաքին հղումներ
Կատեգորիա:Հայկական ժողովրդական հեքիաթներ
Ջանգո Ռեյնհարդ
Ջանգո Ռեյնհարդ, կիթառիստ և ջազմեն, կիթառային ջազի «ջազ-մանուշ» (գնչուական ջազ) ոճի հիմնադիր։
Հղումներ
Կատեգորիա:Ֆրանսիացի երաժիշտներ Կատեգորիա:Ֆրանսիացի կիթառահարներ Կատեգորիա:Ֆրանսիացի ջազմեններ Կատեգորիա:Ֆրանսիացի կոմպոզիտորներ
Յունգի պլան
Յունգի պլան (Young Plan, ), Գերմանիայի համար երկրորդ ռեպարացիոն պլան, որը փոխարինեց Դաուեսի պլանին։
Մշակել էր մի շարք երկրների ֆինանսական փորձագետների կոմիտեն՝ ամերիկացի բանկիր Օուեն Յունգի (այստեղից էլ՝ անվանումը) ղեկավարությամբ։ Ընդունվել է ռեպարացիաների վերաբերյալ Հաագայի 1929—1930 թվականների կոնֆերանսում։
Յունգի պլանը նախատեսում էր տարեկան մուծումների չափի որոշ իջեցում (միջինը մինչև 2 մլրդ մարկ), արդյունաբերության վրա ռեպարացիոն հարկի, ինչպես նաև օտարերկրյա հսկիչ մարմինների վերացում և այլն։ Յունգի պլանի ընդունման կարևոր հետևանքներից էր օկուպացիոն զորքերի վաղաժամկետ դուրսբերումը Հռենոսյան մարզից։
Կատեգորիա:1930 Գերմանիայում Կատեգորիա:1930 միջազգային հարաբերություններում
Լուսանկարչական ժապավեն
Լուսանկարչական ժապավեն (կամ պարզապես ժապավեն), լուսազգայուն նյութով ծածկված ժապավեն, որ տեղադրվում է լուսանկարող կամ տեսանկարող սարքի մեջ։ Լույսն ընկնելով ժապավենի վրա փոփոխում է դրա քիմիական կազմը և ստեղծում քողարկված (լատենտ) պատկեր, որը երևակումից հետո դառնում է տեսանելի և կարող է արտատպվել թղթի վրա կամ տեսածրվել։ Թվային ֆոտոխցիկների ի հայտ գալուց հետո, լուսանկարչական ժապավենների գործածումը զգալիորեն նվազել է։
Քիմիական կազմ
Ժապավենի մի երեսը ծածկված է գելատինային էմուլսիայով, որը պարունակում է մանրադիտակային չափի լուսազգայուն արծաթահալիդային բյուրեղներ։ Ժապավենի լուսազգայունությունը և ցայտունությունը պայմանավորված են այս բյուրեղների չափով և այլ հատկանիշներով։
Լուսազգայնություն
Ժապավենի լուսազգայնությունը չափվում է հատուկ միավորով (հիմնականում ԻՍՕ ստանդարտի)․ որքան ավելի բարձր է թիվը, այնքան ավելի զգայուն է ժապավենը։ Ամենից հաճախ գործածվում են ԻՍՕ 100, ԻՍՕ 200 և ԻՍՕ 400 ժապավեններ։
Արտաքին հղումներ
Կատեգորիա:Լուսանկարչություն
Ryanair
Ryanair, իռլանդական ավիաընկերություն, խոշորագույն ավիաընկերություններից է Եվրոպայում ։ Ընկերության գրասենյակը գտնվում է Դուբլինում։ «Ryanair. Թռիր ավելի էժան» կարգախոսի ներքո Ryanair -ը տարեկան իրականացնում է շուջ 149 միլիոն ուղևորափոխադրում (նախքան Covid-19)՝ օրական շուրջ 77 հանգուցային կետերից կատարելով ավելի քան 2100 չվերթներ, ավիաընկերությունը միմիանց է կապում ավելի քան 240 ուղղություններ շուրջ 40 երկրներում ։
Դեղին քնարը կապույտ ֆոնի վրա Ռայնէյրի ապրանքանիշն է։ Պատկերում առկա է թռչող մարդու նրբագեղ կազմվածք, որի թևերն ուղղված են դեպի վեր, ինչը խորհրդանշում է թռիչքի ազատությունը, հարմարավետությունն ու անվտանգությունը ։
2022 թվականի հունվարի դրությամաբ Ryanair-ի օդային նավատորմում առկա է ծառայության մեջ գտնվող ավելի քան 252 Boeing 737-800, 11 Boeing 737 MAX 8 և մեկ 737-700 օդանավեր, որն օգտագործվում է չարթերային թռիչքների և օդաչուների ուսուցման համար ։ Առաջիկայում Ryanair-ը 22 միլիարդ դոլար է պատրաստվում ներդրել Boeing 737-8200 «Gamechanger» 210 նոր ինքնաթիռներ ձեռք բերելու համար, ինչը նշանակում է 4%-ով ավելի շատ հյուրեր, 16%-ով պակաս վառելիքի այրում և արտանետումներ, 40%-ով ավելի քիչ աղմուկ ։ Ավիաընկերությունը բնորոշվում է որպես արագ զարգացող, ինչը արդյունք է Եվրոպայում ավիացիայի մասին կանոնների փոփոխման և հաջող բյուջետային բիզնես մոդելի կիրառման։ Ryanair-ը սպասարկում է 38 երկիր Եվրոպայում, Հյուսիսային Աֆրիկայում (Մարոկկո) և Միջին Արևելքում (Իսրայել, Լիբանան և Հորդանան) ։
Ryanair -ը բրիտանական հեղինակավոր Skytrax-ի կողմից դասվել է 3-աստղանի ավիաընկերությունների շարքին՝ իր բարձրակարգ օդանավակայանի, ինչպես նաև ժամանակակից ինքնաթիռների և անձնակազմի սպասարկման որակի համար ։
Արտաքին հղումներ
Կատեգորիա:ՆԱՍԴԱՔ-ում ցուցակված ընկերություններ
Հեբուսացիներ
Հեբուսացիներ (יבוסים, «յէվուսի՛մ»), Հուդեայի մինչհրեական բնակչությունը, որի կողմից մ.թ.ա. 3-րդ հազարամյակում հիմնվել է Երուսաղեմ քաղաքը (նախկինում հայտնի էր որպես Սաղեմ կամ Հեբուս) և բնակեցրել այն։ Համաձայն աստվածաշնչի, ապրում էին լեռներում և Հանաանի որդի Համի տոհմից Հեբուսի ժառանգորդներն էին։ Կա տեսություն հեբուսացիների և խեթերի բարեկամական կապի վերաբերյալ ։
Ծանոթագրություններ
Կատեգորիա:Հին Կտակարան Կատեգորիա:Հանաան Կատեգորիա:Հին ազգեր
Սոֆի Դևոյան
Սոֆի Արայի Դևոյան, պարուհի, պարուսույց, դերասանուհի, ՀԽՍՀ վաստակավոր արտիստ (1984)։
Կենսագրություն
1961-1967 թվականներին սովորել է Երևանի պարարվեստի ուսումնարանի դասական պարի բաժնում։ 1967-1990 թվականներին՝ Հայաստանի Պարի պետական անսամբլի պարուհի, մենակատար։ 1986 թվականից աշխատել է Պարի պետական համույթում՝ որպես պարուսույց։ Ելույթներ է ունեցել աշխարհի տարբեր երկրների բեմերում՝ Օլիմպիա, Գրանդ օպերա, Մետրոպոլիտեն օպերա, Կարնեգի Հոլլ և այլն ։ 1993 թվականին հիմնադրել է «Սոֆի Դևոյանի «Հոգու և պարի թատրոնը»»։
Ստեղծագործական ուղի
1995 թվականին ստեղծել է նոր ոճ, որտեղ չկա զգեստ, դեմք, կան միայն ոտքեր և ձեռքեր։ Այդ ոճի մեջ արտացոլվում է հայկական մանրանկարչությունը և փիլիսոփայությունը։ 1994 թվականին ստեղծել է մշակույթի կենտրոն, որտեղ գործում են բազմաթիվ պարային խմբակներ, ինչպես նաև մանկական անսամբլներ։
Նկարահանվել է «Կամոյի վերջին սխրանքը» ֆիլմում։ 2009 թվականից համագործակցել է «Արմենիա» հեռուստաընկերության հետ, որտեղ խաղացել է մի քանի հեռուստասերիալներում` «Կյանքի գին 1, 2», «Վերադարձ», «Բախտաբեր» ։
Ծանոթագրություններ
Կատեգորիա:Հայ պարուհիներ Կատեգորիա:Հայ պարուսույցներ Կատեգորիա:Հայ դերասանուհիներ Կատեգորիա:Երևանի պարարվեստի ուսումնարանի շրջանավարտներ
Նադեժդա Պետրովիչ
Նադեժդա Պետրովիչ (Nadežda Petrović ), սերբ նկարչուհի։
Կենսագրություն
Ծնվել է 1873 թվականին Չաչակում, արվեստին կապված մարդկանց ընտանիքում։ 1884 թվականին ընտանիքը տեղափոխվել է Բելգրադ, որտեղ Նադեժդան ավարտել է կանանց բարձրագույն ուսումնարանը և դարձել նկարիչ Ջորջե Կրստիչի աշակերտը։ 1898 թվականին գեղանկարչություն է սովորել Մյունխենում` սկզբում Անտոն Աժբեի, ապա Յուլիա Էկստերի մոտ։ 1900 թվականին Բելգրադում կայացել է անհատական առաջին ցուցահանդեսը։ 1903-1910 թվականներին Պետրովիչը աշխատել է Սերբիայում, մասնակցել հարավսլավական բազմաթիվ ցուցահանդեսների, անհատական երկրորդ ցուցահանդեսը կազմակերպել Լյուբլյանայում (1910)։ 1910-1912 թվականներին մասնակցել է հարավսլավական նկարիչների` Հռոմում և Փարիզում կայացած ցուցահանդեսներին։ 1912 թվականին բացել է գեղանկարչության իր դպրոցը Բելգրադում։ Նույն թվականին Նադեժդան դարձել է գթության քույր և մասնակցել Բալկանյան, ապա՝ Առաջին համաշխարհային պատերազմներին։ 1915 թվականին ռազմաճակատում վարակվել է տիֆով և մահացել Վալևոյում։
Ստեղծագործություն
Պետրովիչի ստեղծագործությունը նշանակալից տեղ ունի սերբական նկարչության մեջ։ Նա սերբական նկարչության մեջ հաստատեց իր ժամանակի եվրոպական նկարչության զարգացման միտումները։ Գործունեության 15 տարիների ընթացքում նկարչուհին ռեալիզմից անցում կատարեց իմպրեսիոնիզմին, ապա ֆովիզմին։ Պետրովիչը օգտագործել է վառ, դինամիկ գույներ. նրա շատ աշխատանքներում աչքի են ընկնում վառ կարմիր և կանաչ գույները։ Նրա արվեստին բնորոշ են լայն և ուժեղ վրձնահարվածները։
Պետրովիչը նկարել է դիմանկարներ և բնանկարներ` ամենից հաճախ պատկերելով սերբական բնանկարներ և սերբ կերպարներ։ Նկարչուհու ստեղծագործությունը ընդունված է բաժանել չորս շրջանների.
Բնանկարներում Պետրովիչը պատկերել է և' առանձին դրվագներ, և' համայնապատկերներ։ Առաջին տեսակի օրինակ է «Չորացած ծառը» (1902), երկրորդի օրինակ են «Տեսարան Ռեսնիկում» (1904) և «Վայրի քաջվարդերի դաշտը» (1913) կտավները։ Համայնապատկերային կտավներում նկարչուհին փորձել է տարածությունը ներկայացնել կտավի լայնությամբ։
Աղբյուրներ
Կատեգորիա:Սերբ նկարչուհիներ Կատեգորիա:20-րդ դարի նկարչուհիներ
Դենիս Մանտուրով
Դենիս Մանտուրով (Денис Валентинович Мантуров, ), ռուս քաղաքական գործիչ, Ռուսաստանի Դաշնության Արդյունաբերության և առևտրի նախարար 2012 թվականի փետրվարի 2-ից մայիսի 21-ը, 2018 թվականի մայիսի 8-ից մայիսի 18-ը և 2020 թվականի հունվարի 15-ից 21-ը) ։
Մոսկվայի պետական համալսարանի սոցիոլոգիայի ֆակուլտետի սոցիալական տեխնոլոգիաների ամբիոնի վարիչ։ Տնտեսագիտության թեկնածու (1997), Ռուսաստանի Դաշնության 1-ին դասի իսկական պետական խորհրդական։
Կենսագրություն
Ծնվել է 1969 թվականի փետրվարի 23-ին Մուրմանսկում։
Ավարտել է Մոսկվայի Մ․ Վ․ Լոմոնոսովի անվան պետական համալսարանի սոցիոլոգիայի ֆակուլտետը։
1997 թվականին ավարտել է Մոսկվայի պետական համալսարանի ասպիրանտուրան, տնտեսական գիտությունների թեկնածու։
2006 թվականին ավարտել է ՌԴ նախագահին առընթեր պետական ծառայության ռուսական ակադեմիան (Ռենհիգս), իրավագետի մասնագիտությամբ։
1990-ական թվականների սկզբին աշխատել է ռուս-հնդկական համատեղ ձեռնարկությունում, որը զբաղվում էր ավիափոխադրումներով։
1993 թվականից զբաղվել է Ուլան-Ուդենի ավիացիոն գործարանի Մի-8 ուղղաթիռների արտահանմամբ։
1998-2000 թվականներին զբաղեցրել է Ուլան-Ուդենի ավիացիոն գործարանի գլխավոր տնօրենի տեղակալի պաշտոնը։ 2000-2001 թվականներին եղել է Մոսկվայի Մ․ Լ․ Միլի անվան ուղղաթիռների գործարան ԲԲԸ կոմերցիոն տնօրեն։
2001-2003 թվականներին զբաղեցրել է ԴՊՀ նախագահի տեղակալի պաշտոնը «պետական ներդրումային կորպորացիա»։
2003-2007 թվականներին եղել է «Օբորոնպրոմ Միավորված արդյունաբերական կորպորացիա» ԲԲԸ-ի գլխավոր տնօրենը։
2007 թվականի սեպտեմբերի 11-ից մինչև 2008 թվականի մայիսի 19-ը՝ Ռուսաստանի Դաշնության արդյունաբերության և էներգետիկայի նախարարի տեղակալ ։
2008 թվականի մայիսի 19-ին նշանակվել է Ռուսաստանի Դաշնության Արդյունաբերության և առևտրի նախարարի տեղակալ ։
2011 թվականի դեկտեմբերի 1-ից Մոսկվայի ավիացիոն ինստիտուտի «տնտեսական օբյեկտների կառավարման համակարգի» ամբիոնի պրոֆեսոր է։ Մտնում է Ռուսաստանի Դաշնության նախագահի հովանու ներքո գտնվող կառավարչական կադրերի ռեզերվի առաջին հարյուրյակի մեջ։
2012 թվականի փետրվարի 2-ին վարչապետ Վլադիմիր Պուտինը նշանակվել է Ռուսաստանի Դաշնության արդյունաբերության և առևտրի նախարարի պաշտոնակատար, 2012 թվականի մայիսի 21-ին հաստատվել է նախարարի պաշտոնում, 2018 թվականի մայիսի 18-ին և 2020 թվականի հունվարի 21-ին վերանշանակվել այդ պաշտոնում ։
2012 թվականի նոյեմբերից նաև «Ռոստեխ» պետական կորպորացիայի դիտորդական խորհրդի նախագահն է ։
Ընտանիք
Կինը պլաստիկ վիրաբույժ Նատալյա Եվգենիևնա Մանտուրովան է։ Ունի երկու երեխա ։ Դուստրը՝ Լեոնելան (ծնվել է 1995 թվականի մարտի 6-ին) սովորում է Մոսկվայի պետական համալսարանի սոցիոլոգիայի ֆակուլտետում ։
Արտաքին հղումներ
Կատեգորիա:Տնտեսագիտության թեկնածուներ Կատեգորիա:Գիտնականներ այբբենական կարգով Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Մոսկվայի պետական համալսարանի դասախոսներ Կատեգորիա:Մոսկվայի պետական համալսարանի շրջանավարտներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:Ռուս քաղաքական գործիչներ Կատեգորիա:Ռուսաստանի նախարարներ Կատեգորիա:Պատվո շքանշանի ասպետներ (Ռուսաստան) Կատեգորիա:Ռուս տնտեսագետներ Կատեգորիա:Տնտեսագիտական գիտությունների թեկնածուներ Կատեգորիա:Ռուս գործարարներ Կատեգորիա:Գիտությունների դոկտորներ
Վահան Տեր-Սարգսյան
Վահան Տեր-Սարգսյան, Երևանի հինգերորդ քաղաքագլուխ ։
Վահան Տեր-Սարգսյանը ծնվել է 1839 թվականին, տոհմական ազնվականի ընտանիքում։ Կրթություն է ստացել Երևանի թեմական դպրոցում։ Երկար տարիներ որպես նոտար աշխատել է Երևանի նահանգային վարչությունում։ Նվիրված աշխատանքի շնորհիվ հասել է նախ պալատական խորհրդականի, ապա՝ քաղաքային վարչության անդամի պաշտոնի։ 1896 թվականին, քաղաքագլուխ Արամ Բունիաթյանի առողջական վիճակի վատթարացման ժամանակ, ինքն էր կատարում վերջինիս լիազորությունները։ Նույն թվականի հոկտեմբերին ընտրվում է Երևանի քաղաքագլուխ և պաշտոնավարում երկու տարի՝ մինչև մահը՝ 1898 թվականի նոյեմբեր։
Գերասիմ Լիսիցյան
Գերասիմ Պավելի Լիսիցյան, հայ դերասան, ՀՀ վաստակավոր արտիստ (2003)։
Կենսագրություն
1960 թվականին ընդունվել է Մոսկվայի Շչուկինի անվան թատերական ուսումնարանի դերասանական ֆակուլտետ։ Աշխատել է Սամարայի և Վորոնեժի դրամատիկական թատրոններում՝ որպես դերասան։ Ավարտել է նաև Մոսկվայի Կենտրոնական հեռուստաընկերության բարձրագույն ռեժիսուրայի կուրսերը և աշխատել է երաժշտական խմբագրությունում ։ 1971-1980 թվականներին աշխատել է Մոսկվայի մարզային, 1980-1991 թվականներին՝ պետական ֆիլհարմոնիայում՝ որպես ասմունքող ։ 1991 թվականին տեղափոխվել է ԱՄՆ։ Աշխատել է Նյու Յորքի ռուսական ռադիոյում՝ որպես ասմունքող։
Ծանոթագրություններ
Կատեգորիա:Հայ դերասաններ Կատեգորիա:1943 ծնունդներ Կատեգորիա:Մայիսի 26 ծնունդներ Կատեգորիա:Երևան քաղաքում ծնվածներ Կատեգորիա:ՀՀ վաստակավոր արտիստներ
Թագուհու կորգին
«Թագուհու կորգին» (The Queen’s Corgi), լիամետրաժ անիմացիոն ֆիլմ, որը թողարկվելու է առաջիկայում, ռեժիսորը Բեննա Ստասսենն է («Կախարդական տունը», «Դարձիր լեգենդ. Բիգֆուտ կրտսեր»), պրոդյուսերը NWave Pictures ընկերությունն է։ Ֆիլմը Մեծ Բրիտանիայի Էլիզաբեթ 2-րդ թագուհու և նրա սիրելի կորգի ցեղատեսակի շան բարեկամության հիման վրա է։ Սցենարի կենտրոնում Ռեքս շունն է, որը հայտնվում է տնից (Բուքինգհեմյան պալատ) հեռու և հիմա ամբողջ ուժով ձգտում է գտնել հետդարձի ճանապարհը իր տիրուհու մոտ։
Սյուժե
Շատ հարուստ և ազդեցիկ մարդկանց շների սիրելի ցեղատեսակը կորգին է։ Փոքրիկ շները ամբողջովին ապրում են իրենց մեծ տերերի կյանքով։ Փրկվելով քաղաքական ծուղակներից՝ Բրիտանիայի թագուհու սիրելին պետք է թողնի Բուքինգհեմյան պալատը։ Հիմա նա արդեն ստիպված է ոչ միայն ծանոթանալ Լոնդոնի փողոցային կյանքի գաղտնիքներին, այլ նաև ապացուցի, որ նա իրական, թագավորական կորգի է։
Արտադրություն
«Թագուհու կորգին» մուլտֆիլմի անիմացիայով և պրոդյուսերությամբ զբաղվել է բելգիական NWave Pictures ընկերությունը։ Charades կինոընկերությունը ներկայումս ցուցադրման վաճառքի իրավունքը վաճառում ամբողջ աշխարհի տարբեր երկրներում։ Անիմացիոն կատակերգության բյուջեն կազմել է $20 միլիոն ։
Ռելիզ
Ֆիլմը ամբողջ աշխարհում (Ֆրանսիա, Չինաստան, Մեծ Բրիտանիա, Լատինական Ամերիկա, ԱՄՆ և այլն) պլանավորվում է թողարկել 2019 թվականին ։ Ռուսաստանում անիմացիոն կատակերգությունը վարձակալության կհանվի 2019 թվականի մարտի 7-ին
Մարքեթինգ
Ֆիլմի թրեյլերը ցանցում համընդհանուր դիտման համար հասանելի է դարձել 2018 թվականի հոկտեմբերի կեսերին, իսկ տեղայնացված տարբերակը՝ նոյեմբերի կեսերին ։
Աղբյուր
Կատեգորիա:2019 մուլտֆիլմեր Կատեգորիա:Բելգիական մուլտֆիլմեր Կատեգորիա:Մուլտֆիլմեր շների մասին Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:2019 ֆիլմեր Կատեգորիա:Անգլերեն ֆիլմեր
Լա Ֆորս (Օդի գավառ)
Լա Ֆորս (La Force), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 186 մարդ, բնակչության խտությունը` 40.43 մարդ/կմ²։ Բնակավայրը զբաղեցնում է 4.6 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 21 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 135 աշխատունակ (15-64 տարեկան) բնակիչ, որոնցից ակտիվ էին 104-ը, իսկ ոչ ակտիվները` 31։ Ակտիվության ցուցանիշը կազմում է 77,0 %։ 104 աշխատունակ մարդկանցից աշխատել է 89 անձ (43 տղամարդ և 46 կին)։ Գործազուրկ են եղել 15 անձ (4 տղամարդ և 11 կին)։ 31 անաշխատունակներից 10-ը եղել են աշակերտներ կամ ուսանողներ, 14-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արման Գրիգորյան (այլ կիրառումներ)
Արման Գրիգորյան անունը կարող է վերաբերել հետևյալ անձանց.
Բրյունոլֆ Բլումկվիստ
Կենսագրություն
Բրյունոլֆ Բլումկվիստը 1878 թվականին ավարտել է Հելսինգֆորսի պոլիտեխնիկական ուսումնարանի ճարտարապետական բաժինը։ Ուսանողական տարիներին աշխատել է որպես երգեցողության ուսուցիչ, երգել է թատրոնում։ Ավարտելուց հետո աշխատել է Ֆրանս Շյորստրյոմի և Թեոդոր Հոյերի ճարտարապետական բյուրոյում, նախագծել տներ Հելսինգֆորս քաղաքում։ Իտալիա, Շվեյցարիա, Ֆրանսիա, Գերմանիա և Սկանդինավիա ուղևորությունների ընթացքում, որպես բյուրոյի աշխատակից, բարելավել է իր ճարտարապետական հմտությունները։
1887 թվականից մինչև 1912 թվականը Վիբորգ քաղաքի ճարտարապետի պաշտոնը զբաղեցնելիս մշակել է մոտ հարյուր նախագիծ՝ հանրային շենքեր (ներառյալ դպրոցներ, ռեստորան, հրշեջ կայան, ոստիկանության բաժանմունք), ինչպես նաև եկամտային տներ և ձեռնարկություններ։ Կարևոր նշանակություն է ունեցել նրա կողմից քաղաքապետարանի շենքի վերակառուցումը, թանգարանի հարմարեցնելու նպատակով։ Բլոմկվիստի գործունեության շնորհիվ, որը նախընտրում էր նոր վերածննդի ոճը, 19-րդ և 20-րդ դարերի շրջադարձային ժամանակահատվածում Հին քաղաքի տեսքը ամբողջովին փոխվել է, սակայն պատերազմների պատճառով հետագայում նրա նախագծած շատ շենքեր և շինություններ ավերվել կամ վերակառուցվել են։
Բրյունոլֆ Բլումկվիստը Վիբորգի գեղարվեստի դպրոցի հիմնադիրներից մեկն է, որտեղ աշխատել է որպես ուսուցիչ։
Գրականություն
Կատեգորիա:Հելսինկիի պոլիտեխնիկական համալսարանի շրջանավարտներ Կատեգորիա:Ֆինն ճարտարապետներ
Լոզանի տաճար
Տաճարը կառուցվել է մի քանի փուլով, օծվել 1275 թվականին Գրիգոր X պապի կողմից կայսր Ռուդոլֆ I-ի ներկայությամբ։ Հետագայում զգալի փոփոխությունների է ենթարկվել հատկապես 19-րդ դարում ֆրանսիացի ճարտարապետ Վիոլե լե Դյուկի ղեկավարությամբ։ Վարդակ պատուհանի վիտրաժն արտացոլում է աշխարհի միջնադարյան պատկերը, որ կենտրոնացված է Աստծո շուրջ։ Տաճարի երգեհոնն ունի մոտ 7 հազար փող ։
Տաճարի շինարարությունը սկսվել է 1145-1159 թվականների միջակայքում և ավարտվել 13-րդ դարի կեսերին։ Տաճարը նվիրված է եղել կույս Մարիամին, ինչի համար էլ ստացել է Աստվածամոր տաճար (Notre-Dame) անվանումը։ Միջնադարում այն ուխտատեղի է եղել, որտեղ տարեկան մոտ 70.000 մարդ է այցելել։ Շինությունը նախ կառուցվել է ռոմանական ոճով, սակայն շինարարության ավարտին այն ավելի բնորոշվել է գոթական ոճով։ 1536 թվականից տաճարն օգտագործվում է ռեֆորմացիայի քարոզչության նպատակով։ Այդ շրջանում տաճարի իտերիերը թալանվել է, մասնավորապես անհետացել են քանդակեր ու նկարներ։ Տաճարի երկարությունը 99.75 մ է, բարձրությունը` 79.6 մ։
Տաճարի հարդարանքում առանձնանում է վարդակ պատուհանը, որ տեղադրված է տրանսեպտի հարավային պատին։ Նրանում իր արտացոլումն են գտել աշխարհաստեղծման միջնադարյան պատկերացումները` չորս տարերք, չորս քամի, դրախտի չորս գետեր, տարվա չորս եղանակեր, տարվա տասներկու ամիսեր և կեդանակերպի տասներկու նշաններ։ Ամիսների հերթագայությունը խորհրդանշում է ժամանակի ընթացքը։ Վիտրաժը թվագրվում է 13-րդ դարին, իսկ մնացած վիտրաժերը` 19-20-րդ դարերին։
Որպես շինանյութ կիրառվել է փափուկ ավազաքարից քարը, որի անկայուն լինելով են պայմանավորված մշտական վերանորոգումները։ 18-րդ դարում քննարկվել է շինության ամբողջական քանդումը և նրա տեղում նոր շինության կառուցումը։ 1874 թվականին ճարտարապետ Վիոլե լե Դյուկը մշակել է տաճարի վերականգնման համըդգրկուն նախագիծ։ Տաճարի պահպանմանն ուղղված աշխատանքները շարունակվում են նաև 21-րդ դարում։
1405 թվականից ձևավորված ավանդույթի համաձայն (այդ ժամանակ քաղաքը ցնցել էին հրդեհերը)` ամեն գիշեր պահակը տաճարի զանգակատնից Լոզանի չորս ուղղություններով բղավում է. «Սա գիշերային հսկիչն է. ժամը լրացավ»։
Ծանոթագրություններ
Կատեգորիա:Տաճարներ այբբենական կարգով Կատեգորիա:Գոթական ճարտարապետություն
Նատրիումի մետաբիսմուտատ
Նատրիումի մետաբիսմունատ, անօրգանական միացություն՝ NaBiO3 բանաձևով։ Առաջացնում է դեղին բյուրեղներ։ Չի լուծվում սառը ջրում, բայց փոխազդում է տաք ջրի հետ։
Բողոքի ցույցեր ընդդեմ Էմանուել Մակրոնի
2017 թվականի մայիսի 7-ին Ֆրանսիայի նախագահի պաշտոնում Էմանուել Մակրոնի ընտրվելուց հետո երկրում բողոքի ցույցերի շարք սկսեց արհմիությունների աշխատողների և ձախական ընդիմադիր ակտիվիստների կողմից, որոնք դժգոհ են Մակրոնի նեոլիբերալ քաղաքականությունից , համաշխարհային որոշ առաջնորդներին աջակցելու նպատակով Մակրոնի պաշտոնական այցերից , աշխատանքային օրենսգրքի բարեփոխումների նկատմամբ իր մոտեցումներից   և որոշ մեկնաբանություններից, որոնք նա կատարել է նախագահ դառնալուց հետո  ։
Նատրիումի մետաբիսմուտատ
Ֆիզիկական հատկությունները
Նատրիումի մետաբիսմունատը առաջացնում է դեղին բյուրեղներ։ Չի լուծվում ջրում։
Գրականություն
Կատեգորիա:Նատրիումի միացություններ
Բողոքի ցույցեր ընդդեմ Էմանուել Մակրոնի
Հետընտրական ցույցեր
Մայիսի 8-ին ցույցերին իրենց աջակցությունը հայտնեցին CGT և SUD միությունները ։
Նոյեմբեր, 2018
Նոյեմբերի 17-ին ցույցերի ժամանակ մահացել է մի կին, որն ընկել էր մեքենայի տակ։ Տուժել է մոտ 400 մարդ, որոնցից 28-ը ոստիկաններ և հրշեջներ են։ Ձերբակալվածների թիվն անցել է 150-ը ։
Ծանոթագրություններ
Կատեգորիա:Բողոքի ցույցեր Ֆրանսիայում Կատեգորիա:Էմանուել Մակրոն Կատեգորիա:2018 բողոքի ցույցեր Կատեգորիա:2017 Ֆրանսիայում Կատեգորիա:2017 բողոքի ցույցեր
Համբուրգի նավահանգստի թատրոն
«Համբուրգի նավահանգստի թատրոն» (Das Theater im Hafen Hamburg), թատրոն, որ գտնվում է Համբուրգի քաղաքային նավահանգստում (Գերմանիա)։
Պատմություն
Թատրոնի շենքը կառուցվել է 1994 թվականին, Ստյուլկեն նավաշինարանի տեղում։ Շենքը կառուցվել է ընդամենը 8 ամսում` հատուկ «Ընկերը» մյուզիքլը բեմադրելու համար։ Այսպիսով թատրոնն ստացել է համապատասխան «Ընկեր» երաժշտական թատրոն անվանումը (Buddy Musicaltheater): Հանդիսասրահն ի սկզբանե նախատեսված էր 1500 հոգու համար։ Շինարարությունն արժեցել է 15 միլիոն գերմանական մարկ։ 2001 թվականի ապրիլին թատրոնի սեփականատերն է դարձել «Stage Entertainment Germany»-ն։ Այն վերակառուցել է թատրոնի շենքը, ձևափոխել է բեմը, հանդիսասրահն ու նախասրահը։ Ապակե դիմային հատվածում տեղակայվել է 600 քմ տարածք զբաղեցնող ռեստորան, որը կարող էր տեղավորել 220 մարդ։ Այստեղից տեսարան է բացվում դեպի Էլբա գետն ու Համբուրգի կենտրոն։ Նախասրահի ու ռեստորանի պատերին կազմակերպվել է նկարների ցուցահանդես, իսկ բացօթյա համալիրում տեղակայված են Նիկի դե սեն-Ֆալի երկու քանդակները։ Սրահն ընդալնվել է և կարող է տեղավորել մինչև 2030 հանդիսական։ Թատրոնն ստացել է նոր անվանում` կոչվելով Համբուրգի նավահանգստի թատրոն։
Այս բոլոր հիմնանորոգումները թատրոնում հարմարեցվել են «Առյուծ արքա» մյուզիքլի գերմանական պրեմիերայի համար, որի առաջնախաղը տեղի է ունեցել 2001 թվականի դեկտեմբերի 2-ին։ Բեմադրությունը ցուցադրվում է արդեն 13 տարի, ինչը թույլատրում է Գերմանիայում տարբեր թատերական ռեկորդներ սահմանել։ 2014 թվականի հոկտեմբերին «Առյուծ արքա»-ն դիտել է 10 միլիոն հանդիսատես ։ Նոյեմբերի 10-ին թատրոնի կողքին «հարևան» է հայտնվում. «Stage Entertainment Germany»-ը կառուցել է «Թատրոն Էլբայի վրա», որն առաջին թատրոնն էր, որ կազմակերպությունը կառուցել էր «զրոյից».
Արտաքին հղումներ
Կատեգորիա:Գերմանիայի թատրոններ Կատեգորիա:1994 հիմնադրումներ
Աբալոս
Աբալոս (Ábalos), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 18,3 կմ2 տարածք։ Բնակչության թվաքանակը կազմում է 369 մարդ (2010 թվականի տվյալներով), խտությունը՝ 15,77 մարդ/կմ² ։ Գտնվում է պրովինցիայի վարչական կենտրոնից 29 կմ հեռավորության վրա։ Առաջին հիշատակումը վերաբերում է 740 թվականին։
Տնտեսության հիմնական ուղղությունը խաղողագործությունն է։
Գլխավոր տեսարժան վայրերն են Սան Էստեբանի գոթական տաճարը (XVI դար), որին շնորհված է ազգային նշանակության հուշարձանի տիտղոս, Սան Ֆելիսես մենաստանը, որի միակ պահպանված հատվածը վերաբերում է XII դարին և հանդիսանում է Եվրոպայի հնագույն գինու մառաններից մեկը։
Արտաքին հղումներ
Կատեգորիա:Իսպանիայի բնակավայրեր
Այծքաղների կիրճ
Այծքաղների կիրճ Antelope Canyon, ԱՄՆ-ի հարավ-արևմուտքում՝ Արիզոնա նահանգի հյուսիսային մասում, Փեյջ քաղաքի մոտ, Յուտայի սահմանից ոչ շատ հեռու, Կոլորադոյի մեծ կիրճից 240 կմ հեռավորության վրա գտնվող կիրճ։ Կիրճն իր անվանումն ստացել է շիկակարմիր պատերի պատճառով, որոնք այծքաղի մորթի են հիշեցնում։ Այծքաղների կիրճն ազգային պարկ չի հանդիսանում, այդ իսկ պատճառով էլ այնքան հայտնի չէ, որքան Մեծ կամ Բրայս կիրճերը։ Այն գտնվում է նավաջո ցեղի տարածքում և պատկանում է այդ ցեղի հնդկացիներին։ Այնտեղ գնալու համար պետք է վճարել հնդկացիների տարածք մուտք գործելու համար և ուղեկցող վարձել։ Այծքաղների կիրճը բաղկացած է 2 մասից՝ վերին և ստորին (Upper Antelope Canyon, Lower Antelope Canyon): Դրանք հայտնի են ամբողջ աշխարհի լուսանկարիչներին իրենց առեղծվածային ժայռերով, որոնք լուսավորվում են հրաշալի մոգական լույսով։ Երկու կիրճերն էլ իրենցից ներկայացնում են ավազային ժայռերի միջև բնականորեն առաջացած հսկայական ճեղքեր։ Մի քանի հարյուրամյակների ընթացքում ջուրը և քամին կարմիր ավազաժայռերում առաջացրել են մի քանի հարյուր մետրաչափ խորություններ։ Մի քանի տարին մեկ՝ տեղատարափ անձրևների ժամանակ, յուրաքանչյուր կիրճ, տարվա ընթացքում չորանալով, կրկին հեղեղվում է ջրով։ Հենց այդ անձրևաջրերն էլ, դանդաղ հոսելով և իրենց հետ տանելով ավազահատիկները, երկար տարիների ընթացքում ձևավորել են այդ հրաշագեղ ռելիեֆային գծերը՝ ժայռերի ներսի կողմից ։
Այծքաղների կիրճը գտնվում է 4 մղոն դեպի արևելք 98-րդ մայրուղով գնալիս, Փեյջ քաղաքի և մեծ ածխային էլեկտրակայանի միջև։ Էլեկտրակայանը չնկատելն անհնար է, քանի որ այն երևում է դեռ քաղաք չհասած՝ տասնյակ մղոններից։ Ճանապարհի մոտ կան ցուցանակներ՝ «Այծքաղների վերին կիրճ» և «Այծքաղների ստորին կիրճ»։ Բայց դրանք ամերիկյան ճանապարհային ստանդարտ ցուցանակներ չեն, այլ ցուցանակի գրվածքներն արված են ձեռքով։ Այդ իսկ պատճառով այն հնարավոր է բաց թողնել տեսադաշտից։ Պետք է հիշել, որ եթե Դուք դեպի արևելք գնալիս անցել եք էլեկտրակայանը, ապա պետք է վերադառնաք։ Ճանապարհի մոտ, որը 98-րդ մայրուղուց տանում է դեպի վերին կիրճ, կա մի ոչ մեծ խրճիթ և հայտարարության տախտակ։ Սա կարող է ծառայել որպես ևս մեկ լրացուցիչ կողմնորոշիչ։
Այցելության ամենալավ ժամանակը գարնանն ու աշնանն է՝ մարտից ապրիլ և հոկտեմբերից նոյեմբեր։ Այդ ժամանակ արևի ճառագայթներն ընկնում են մինչև ամենախորը հատվածները, և կիրճն այնպիսի տեսք է ստանում, կարծես, մութ դղյակի ներսում լույս է վառվում։ Ձմռանը կիրճերի լուսավորությունը բավականին աղոտ է, ներսում շատ մռայլ է՝ խորը ստվերներ և հարթ ռելիեֆ։ Ձմեռային լուսանկարման համար ցանկալի կլինի լրացուցիչ լուսավորում։
Կլիման մայրցամաքային է. ամռանը՝ շոգ, չորային, տեղումների քիչ քանակությամբ։ Միջին ջերմաստիճանը (+30)-(+35)С°, առավելագույնը՝ +47С°: Ձմեռը մեղմ է, ոչ ցուրտ։ Սովորաբար օդի ջերմաստիճանը 0С°-ից ցածր չէ, բայց երբեմն Կանադայից այստեղ են հասնում սառը օդային զանգվածներ, որի դեպքում ջերմաստիճանը նվազում է զրոյից, և ձյուն է տեղում։
Երկրաբանություն
Այծքաղների կիրճը պատկանում է, այսպես կոչված, ճեղքավոր կիրճերի (slot canyons) շարքին։ Այն ձևավորվել է Նավահա ավազային լեռան քայքայման հետևանքով։ Երկրաբանները քայքայման պատճառ, առաջին հերթին, համարում են հանկարծակի հեղեղումները, երկրորդ հերթին՝ անդրերկրային գործընթացները։ Անձրևաջրերը, հատկապես մուսսոն եղանակին, լցվում են մեծածավալ լողավազանի մեջ, որը տեղադրված է ավազային կիրճի բաժիններից վեր։ Ապա արագություն հավաքելով և խառնվելով ավազի հետ՝ ներթափանցում են կիրճի նեղ ճեղքվածքների մեջ։ Տևական ժամանակի ընթացքում ժայռի ճեղքվածքները փլուզվել են, դարձել ավելի խորունկ և ավելի ողորկ՝ ձեռք բերելով բնորոշ «սահուն» ձևեր։ Ներկայումս կիրճում ջրհեղեղները ավելի հաճախակի են դարձել։ Ներկա պահին վերջին ջրհեղեղը տեղի է ունեցել 2006 թվականի հոկտեմբերի 30-ին և շարունակվել 36 ժամ՝ հարկադրելով այգու վարչակազմին Այծքաղների ներքին կիրճը փակել հինգ ամսով։
Լուսանկարահանում Այծքաղների կիրճում
Այծքաղների կիրճը հանրահայտ վայր է լուսանկարողների և զբոսաշրջիկների համար, ինչպես նաև զբոսաշրջային բիզնեսի աղբյուր, նախ և առա,ջ նավախո հնդկացիների համար։ Հնդկացիների տարածքի վրայով մուտքը դեպի Այծքաղների կիրճ բացվել է միայն 1997 թվականից, երբ նավախո ցեղն իր տարածքը դարձրեց ցեղային այգի՝ սահմանափակ թույլատվությամբ։ Կիրճի տարածքում լուսանկարները բավականին դժվար են ստացվում՝ չափից շատ լուսավորվածությունից կիրճի պատերին առաջացած արտացոլանքների պատճառով ։ Հաճախ լուսանկարներում երևացող գույները ոչ միշտ են համընկնում այն բանի հետ, ինչը Այծքաղների կիրճում կարող է տեսնել մարդու կենդանի աչքը։ Այդ տարօրինակ վայրի լուսանկարները կարող են ավելի գեղեցիկ և զարմանահրաշ երևալ, քան իրականում։ Կապույտ գույնի բաց երանգները հայտնվում են միայն լուսանկարներում։ Ըստ երևույթին՝ մարդկային ուղեղը ֆիլտրում է երկնագույնը, երբ առավոտյան նայում ես կիրճին։ Անհրաժեշտ է պատրաստ լինել նրան, որ պետք է լուսանկարել մի քանի տասնյակ կամ ավելի վայրկյան ինտերվալում հստակ պատկեր ստանալու համար։ Բրեկետինգի օգնությամբ նկարելիս տեղի է ունենում լուսանկարահանում տարբեր ռեժիմներով, որն օգնում է թաքցնել լուսավորման հաշվիչի սխալները։ Լուսանկարչական սարքի ամրակալի անընդհատ օգտագործումը թույլ է տալիս ստանալ միևնույն դիրքի վերամշակված մի քանի լուսանկար, ինչի արդյունքում հնարավոր է համատեղել նկարները գծագրային խմբագրմամբ կամ վերամշակել համակարգչով և ստանալ զարմանալի արդյունքներ։ Այծքաղների կիրճում արված նկարները շատ գայթակղիչ են դիտողի համար ։ Լուսանկարելու ամենանպաստավոր ժամանակահատվածը կեսօրն է, երբ արևը գտնվում է զենիթում։ Ստորին կիրճի համար ավելի նախընտրելի է մինչ կեսօրը կամ դրանից հետո ընկած ժամանակահատվածը (10-11-ը կամ 13-14-ը), իսկ վերինի համար՝ կեսօրի ժամանակահատվածը՝ 11-13-ը։ Դա կապված է այն բանի հետ, որ վերին կիրճն ավելի խորն է, և լույսն ավելի դժվար է ներթափանցում։ Իսկ ստորին կիրճում կեսօրին ուղիղ ճառագայթներն ավելի շատ են ընկնում, և առեղծվածն անհետանում է։